கேள்வி: மா. இளஞ்செழியன் - கல்வி, பணிகளும் பொறுப்பும் பற்றி நீங்கள் என்ன அறிந்துள்ளீர்கள்?
பதில்: சென்னை முத்தையாலுப்பேட்டை உயர்நிலைப் பள்ளியில் ஏழாவது வகுப்பு முதல் எஸ்.எஸ்.எல்.சி (11வது) வகுப்பு வரை படித்தார். சென்னை பச்சையப்பன் கல்லூரியில் இளங்கலைப் பொருளியல் துறையில் பயின்றார். சென்னை பச்சையப்பன் கல்லுரியில் 1952ஆம் ஆண்டு சூலை மாதம் 26ஆம் நாள், பொருளியல் துறையில் பேராசிரியராக பணியில் சேர்ந்தார். 1964ஆம் ஆண்டு காஞ்சிபுரம் பச்சையப்பன் ஆடவர் கல்லுரியில் பொருளியல் துறை தலைவராகவும், பேராசிரியராகவும் பணியாற்றினார். 1975 சூலை மாதம் காஞ்சிபுரம் பச்சையப்பன் கல்லூரி முதல்வராகப் பதவி உயர்வு பெற்றார். 1977ஆம் ஆண்டு மீண்டும் சென்னை பச்சையப்பன் கல்லுரிக்கு பேராசிரியராக இடம் மாற்றம் பெற்று வந்தார். 1982-1984 வரை சென்னையில் உள்ள கந்தசாமி நாயுடு கல்லுரியில் முதல்வராக பணியாற்றி ஓய்வு பெற்றார். பத்திரிகையாளர் 1947 ஆகத்து 16ஆம் நாள் தொடங்கப்பட்டு 'இன்பத் திராவிடமே நமது இலட்சியம்' - 'சுயமரியாதை வாழ்வே சுகவாழ்வு' என்ற குறிக்கோள்களுடன் வெளிவந்த "போர்வாள்" வார இதழின் இணை ஆசிரியராகப் பணியாற்றினார்."தலையங்க இலக்கியம்" ஆசிரியர் மா. இளஞ்செழியன், "போர்வாள்", முதல் தலையங்கம், 16.8.1947. 1947 ஆகத்து 16 முதல் 8 ஆகத்து 1954 வரை ஏழு ஆண்டுகளும், சிறிய இடைவெளிக்கு பிறகு, சனவரி 5, 1957 முதல் மே 3, 1958 வரை ஏறத்தாழ ஒன்பது ஆண்டுகள் தமிழகத்தில் போர்வாள் இதழ் வெளிவந்தது "தலையங்க இலக்கியம்" ஆசிரியர் மா. இளஞ்செழியன், "போர்வாள்" பத்திரிகையில் எழுதப்பட்ட சிறப்பான 30 தலையங்கங்கள் அடங்கிய புத்தகம்."இதழாளர் இளஞ்செழியன்" - நூல் ஆசிரியர் டாக்டர் தொ. சின்னபழனி; சௌபாக்கியம் பதிப்பகம், 2008,chapter 4, பக்கம் 68, 69. . எழுத்தாளர் அன்புப் பழம்நீயால் தொகுக்கப்பட்ட "கடிதக்கலை" என்னும் நூலில், 1947 இல் தந்தை பெரியார் இளஞ்செழியன் மற்றும் போர்வாள் பத்திரிகையை பாராட்டி எழுதிய நீண்ட கடிதமும், 1963 இல் சென்னை பச்சையப்பன் கல்லுரியில் பேராசிரியர் பணிக்கு இளஞ்செழியனுக்கு அறிஞர் அண்ணா எழுதிய பணிந்துரைக் கடிதமும் இடம் பெற்றுள்ளது. கடிதக் கலை பற்றி இளஞ்செழியன் எழுதிய ஒரு ஆய்வுக் கட்டுரையும் இந்த நூலில் உள்ளது. இளஞ்செழியன், சிறு வயதிலிருந்தே இதழியல் துறையில் அளவற்ற ஈடுபாடு கொண்டிருந்தார். ஏழாவது வகுப்பில் படிக்கும் போதே "மாணவர் மித்திரன்" என்னும் கையெழுத்து இதழை நடத்தி வந்தார், "வாழ்க்கை பாதை", ஆசிரியர் மா. இளஞ்செழியன், தன் வரலாற்று நூல். முதல் தொகுதி, Chapter 13.. அவர் எழுதிய பல இலக்கிய கட்டுரைகள், 'செந்தமிழ் செல்வி', 'செங்குந்த மித்திரன்' முதலிய திங்கள் இதழ்களிலும், அரசியல் கட்டுரைகள் 'விடுதலை', 'பாரததேவி' முதலிய நாளிதழ்களிலும் வெளிவந்தன. கல்லுரி மாணவராக பயிலும்போது இவர் எழுதிய கட்டுரைகள் "குடியரசு" மற்றும் "திராவிட நாடு" என்னும் இதழ்களில் இடம்பெற்றன. ஜூன் 25, 1944 அன்று "திராவிட நாடு" இதழில் இடம்பெற்ற "அவசரப்படுங்கள்-அவசரப்படுங்கள்" என்னும் கட்டுரை அறிஞர் அண்ணாதுரை பாராட்டப்பட்ட ஒன்றாகும். இவரது "சேலத்து பாசறையில்" என்னும் அரசியல் கட்டுரை செப்டம்பர் 24, 1944 இல் திராவிட நாடு இதழில் வெளிவந்தது. இக்கட்டுரையில் அந்த ஆண்டில் சேலத்தில் நடைபெற்ற நீதிக் கட்சியின் மாநில மாநாட்டில், அக்கட்சியின் பெயர் "திராவிடர் கழகம்" என்று பெயர் மாற்றப்பட்டதும், திராவிட இயக்கம் திருப்பு முனையாக அந்த மாநாடு அமைந்ததையும் அழுத்தந்திருத்தமாக எடுத்து விளக்கியது. தந்தை காஞ்சி மணிமொழியார் அவருடன் இணைந்து "பகுத்தறிவு பாசறை" என்னும் பதிப்பகத்தை நடத்தினார். "குடி அரசு" இதழில் தந்தை பெரியார் "சித்திர புத்திரன்" என்னும் புனைபெயரில் எழுதிய உரையாடல்களையும், சிறு கதைகளையும் எழுதிவந்தார். அதிலிருந்து கட்டுரைகளைத் தொகுத்து தந்தை பெரியாரின் "சித்திர புத்திரன் எழுதுகிறார்" என்னும் நூல் இப்பதிப்பத்தால் வெளியிடப்பட்டது. 19-2-1948 அன்று சன்னாநல்லூர் என்னும் ஊரில் நடைபெற்ற திராவிடர் கழகப் பொதுக்கூட்டத்தில் பெரியார் ஆற்றிய உரை "புதியதோர் உலகு செய்வோம்" என்னும் பெயரில் பகுத்தறிவு பாசறை வாயிலாக வெளியிடப்பட்டது.